
ประกาศองค์การบริหารส่วนตำบลบ้านกลาง
เรื่อง   การเปิดเผยข้อมูลการใช้จ่ายเงินสะสมประจำปีงบประมาณ พ.ศ.2569 ครั้งที่ 2
.........................................................

ด้วยคณะอนุกรรมการขับเคลื่อนการยกระดับคะแนนดัชนีการรับรู้การทุจริต ได้มีมติเห็นชอบแผนปฏิบัติการยกระดับคะแนนดัชนีการรับรู้การทุจริต ประจำปีงบประมาณ พ.ศ.2566 โดยให้องค์กรปกครองส่วนท้องถิ่น เปิดเผยข้อมูลงบประมาณขององค์กรปกครองส่วนท้องถิ่น ตามเทศบัญญัติ/ข้อบัญญัติ งบประมาณรายจ่ายประจำปี และฉบับเพิ่มเติม งบประมาณเงินอุดหนุนเฉพาะกิจที่ได้รับการจัดสรรจากรัฐบาลประจำปี และที่ได้รับจัดสรรเพิ่มเติม รวมถึงงบประมาณเงินสะสมขององค์กรปกครองส่วนท้องถิ่น โดยให้มีการเปิดเผยข้อมูลในรูปแบบที่สามารถนำไปใช้ประมวลผลด้วยระบบคอมพิวเตอร์ร่วมกับสกุลไฟล์ PDF เพื่อประโยชน์ในการอำนวยความสะดวกแก่ประชาชนในการเข้าถึงข้อมูล และกำหนดแนวทางและมาตรฐานให้หน่วยงานของรัฐจัดส่งหรือเชื่อมโยงข้อมูลดังกล่าวเปิดเผยให้แก่ประชาชน ตามประกาศคณะกรรมการพัฒนารัฐบาลดิจิทัล นั้น 


เพื่อให้การดำเนินการดังกล่าวเป็นไปด้วยความเรียบร้อย และบรรลุตามนโยบายของรัฐบาล องค์การบริหารส่วนตำบลบ้านกลาง  ได้จัดทำรายละเอียดข้อมูลการใช้จ่ายเงินสะสม ประจำปีงบประมาณ 2569 ครั้งที่ 2 จำนวน  4  โครงการ เสร็จเรียบร้อยแล้วรายละเอียดปรากฏตามแบบเปิดเผยข้อมูลการใช้จ่ายเงินสะสมแนบท้ายประกาศนี้ 


จึงประกาศให้ทราบโดยทั่วกัน

ประกาศ  ณ  วันที่   29    เดือนมิถุนายน พ.ศ.2569
                                                  (นายนิอุสมาน    แวมามะ)
นายกองค์การบริหารส่วนตำบลบ้านกลาง
